САНКТ ПЕТЕРСБУРШКА ДЕКЛАРАЦИЈА

 Ми, учесници Првог међународног конгреса “Санкт Петерсбург и словенски свет» (у наставку- Конгрес), одржаног у Санкт Петерсбургу од 9. до 10. децембра 2013., високо ценимо значај заједничких словенских корена, сличне културе и  сличног писма  и,

овом приликом, поздрављамо учешће у  Конгресу почасног госта – представника грчког града Солуна – домовине Светих Ћирила и Методија,  чијој делатности су   словенски народи захвалне за  сопствени алфабет, граматику и  писмо, и као резултат- књижевност и културу; 
наглашавајући посебан значај  динамичном развоју  међурегионалне сарадње градова-учесника на Конгресу у модерном свету;
након дискусије како  о историјским аспектима интеракције Русије и словенских земаља,  тако и о модерним могућностима дијалога између европских словенских партнера;
уочили смо актуелност  ширења и јачања веза између градова у регионима, што је  од обостраног интереса;

размотрили смо  потенцијалне пројекте  за сарадњу у ближој  будућности  на   пољима као што су: очување културног наслеђа  и екологије културе, подршка омладинској размени и иницијативама, стимулисање омладине да  учествују у волонтерским  пројектима и волонтерском раду, развој студентске, наставничке и школске  размене.

сложили  смо се да је општи циљ словенских земаља Европе данас  промовисање развоја националних култура, зближавање и међусобно разумевање словенских народа, очување заједничког културног, историјског и научног наслеђа, схватајући  при томе улогу младе генерације у реализацији дугорочних циљева,

потврдили смо спремност:

· да суделујемо  у развоју културне размене
· да суделујемо у  развоју омладинских размена и иницијатива
· да допринесемо   остварању наставничке, студентске и школске размене
· да развијамо сарадњу и размену искустава у пољу заштите животне средине и едукације деце и младих кроз иновативне форме и технологије еколошког васпитања.
Договорили  смо се да  резимирамо предлоге пројеката сарадње о којима се дискутовало током Конгреса, и да издамо  одговарајуће  коначне материјале.
Сложили смо  се са предлогом Санкт Петерсбурга да се овакви састанци одржавају на редовној бази, заједнички бирајући најрелевантнија питања и теме за наредну дискусију. 
Договорено је  да се Санкт Петерсбург дефинише као место за годишње састанке.

